เรื่องร้องเรียน: น้ำในบึงประชานิเวศน์ 1 เปลี่ยนเป็นสีดำเน่าเสียส่งกลิ่นเหม็นเข้าบ้านเรื่อนริมบึง (ปกติน้ำในบึงนี้ไม่เคยเน่า)
การดำเนินการของเจ้าหน้าที่: เรื่องร้องเรียน จากแอปพลิเคชัน Traffy Fondue เรื่องแจ้ง #๒๐๒๒-๔๔๒PU ลงวันที่ ๒๖ ธันวาคม ๒๕๖๕ เวลา ๑๒.๐๐ น. แจ้งว่า น้ำในบึงประชานิเวศน์ ๑ เปลี่ยนเป็นสีดำเน่าเสีย ส่งกลิ่นเหม็นเข้าบ้านเรือนริมบึงนั้น สำนักงานจัดการคุณภาพน้ำ โดยศูนย์การศึกษาและอนุรักษ์สิ่งแวดล้อมบางซื่อ ได้ลงพื้นที่ตรวจสอบและประสานกับหมู่บ้านชลนิเวศน์ พบว่าบริเวณบึงทั้ง ๕ บึง เป็นบึงเอกชนซึ่งอยู่ในกรรมสิทธิ์ของหมู่บ้านชลนิเวศน์ ทางหมู่บ้านได้ ยกให้กรุงเทพมหานคร ใช้ประโยชน์เป็นแก้มลิง เพื่อแก้ไขจุดอ่อนน้ำท่วมบริเวณถนนเทศบาลสงเคราะห์และ หมู่บ้านที่อยู่บริเวณใกล้เคียง สำนักการระบายน้ำจึงได้ทำการวัดค่าออกซิเจนละลายน้ำ (ค่า DO) จากบึงดังกล่าว ทั้ง ๕ บึง พบว่ามีออกซิเจนละลายน้ำมีค่าดังนี้ บึงที่ ๑ มีค่า Do เท่ากับ ๖.๒๕ มิลลิกรัม บึงที่ ๒ มีค่า DO เท่ากับ ๖.๐๗ มิลลิกรัม บึงที่ ๓ มีค่า D0 เท่ากับ ๖.๐๒ มิลลิกรัม บึงที่ ๔ มีค่า Do เท่ากับ ๓.๑๙ มิลลิกรัม บึงที่ ๕ มีค่า Do เท่ากับ ๕.๗๘ มิลลิกรัม จากผลการตรวจวัดค่าออกซิเจนละลายน้ำเป็นปรากฏการณ์ Eutrophication เป็นการบ่งชี้ว่าน้ำในบึงมีสภาพเน่าเสีย จากสภาวะการเติบโตของสาหร่ายสีเขียวแกมน้ำเงินในจำนวนมาก (Algae Bloom) ทั้งนี้ สำนักการระบายน้ำ ขอประสานให้สำนักงานเขตจตุจักร กำชับดูแลสถานประกอบการ และร้านอาหารให้มีการบำบัดน้ำเสีย ก่อนปล่อยลงสู่แหล่งน้ำสาธารณะ สำหรับในส่วนสำนักการระบายน้ำ จะมีการแก้ไขปัญหา น้ำเสียในเบื้องต้น โดยการกำจัดสาหร่ายสีเขียวแกมน้ำเงินที่เป็นสาเหตุของน้ำเน่าเสีย และมีกลิ่นเหม็น และจะหาแนวทางการแก้ไขปัญหาบึงประชานิเวศน์ในระยะยาวต่อไป
ความเห็นของผู้แจ้ง: ขอบคุณสำหรับการดำเนินงานตรวจสอบที่รวดเร็วครับ ปกติน้ำในบึงจะเป็นสีออกเขียวแต่ไม่เน่าดำ (ยกเว้นบึงที่ติดฝั่งตลาดประชานิเวศน์ เคยเน่าดำเป็นบางครั้ง) ในวันที่แจ้งบึงที่ 3 เน่าดำส่งกลิ่นมา 2-3 วัน ภายหลังจากที่แจ้งช่วงเย็นวันเดียวกันก็ดูสภาพน้ำกลับมาสีเขียวเป็นปกติไม่ส่งกลิ่นครับ อาจจะได้การระบายน้ำช่วย ขอขอบคุณและฝากติดตามดูแลครับ
พื้นที่: แขวงลาดยาว เขตจตุจักร กรุงเทพมหานคร